section_heading: U videoigrama
paragraph_text: Unatoč upornim navodima Pokédexa kako je Mew sposoban naučiti svaku od poznatih tehnika, oni zapravo nisu točni. Mew nije sposoban naučiti tehnike koje mogu naučiti samo potpuno razvijeni početni Pokémoni, kao što su Mahnita biljka (Frenzy Plant), Eksplozivni žig (Blast Burn) i Vodeni top (Hydro Cannon), te tehniku Zmajskog meteora (Draco Meteor), koju mogu naučiti isključivo Zmaj Pokémoni. Također, Mew nije sposoban naučiti Kamuflažu (Camouflage), unatoč navodima da je sposoban učiniti se nevidljivim, kao ni Teleportiranje (Teleport). Sve ove tehnike Mew je ipak sposoban iskoristiti putem Metronoma (Metronome). Istovremeno, Mew je sposoban naučiti Privlačnost (Attract) i Očaravanje (Captivate), no kako Mew zapravo nema spola, ove tehnike nemaju nikakvog učinka nakon što ih Mew izvede.